(গ) ধর্মবোধের দিক থেকেও এই দুই সভ্যতার মানুষদের মধ্যে ছিলো অনেক পার্থক্য। সিন্ধু-উপত্যকায় পাওয়া প্রত্ন-নিদর্শন হিসেবে পোড়ামাটির ভাস্কর্য ও সীল পরীক্ষা করে বোঝা গেছে এ সভ্যতা তখনও মাতৃ-প্রধান সংস্কৃতির বাহক এবং তার অধিবাসীরা মাতৃদেবীর পূজারী ছিলো। কিন্তু আর্যরা মাতৃদেবীর আরাধনা করতো বলে কোন প্রমাণ পাওয়া যায়নি। তাছাড়া সিন্ধুবাসীদের মধ্যে লিঙ্গ-পূজার বিশেষ প্রচলন ছিলো বলে প্রমাণ পাওয়া যায়। কিন্তু আর্যরা লিঙ্গ পূজাকে ঘৃণা করতো বলে আর্য-সাহিত্যে নিদর্শন রয়েছে।